EkBass/fiwiki-20250220-pages-articles huggingface dataset:
Thomas Eakins

Thomas Cowperthwait Eakins () oli yhdysvaltalainen taidemaalari, kuvanveistäjä ja valokuvaaja. Häntä pidetään yhtenä tärkeimmistä taiteilijoista Yhdysvaltain taiteen historiassa. Thomas Eakins: Photography, 1880s–1890s. Metropolitan Art Museum.)TFAOI.com Philadelphia Museum of Art Eakins valitsi aiheensa kotikaupungistaan Philadelphiasta. Hän maalasi satoja muotokuvia ja näkymiä toimistoista, kaduilta ja puistoista. Thomas Eakins opiskeli aluksi Philadelphiassa Pennsylvanian kuvataideakatemiassa ja samoihin aikoihin myös anatomiaa lääketieteellisessä tiedekunnassa. Myöhemmin hän opiskeli École des Beaux-Artsissa historiamaalari Jean-Léon Gérômen johdolla, mutta innostui Euroopan matkallaan etenkin Rembrandtista, Velasquezista ja Riberasta. Heidän pohjaltaan Eakins halusi kehittää amerikkalaisen version realismista. Eakinsin suurikokoisessa Grossin klinikka -maalauksessa vuodelta 1875 etualan henkilöt on kuvattu luonnollisen kokoisina. Rembrandtin Tohtori Tulpin anatomianluento toimi esikuvana Grossin klinikalle – Eakins pyrki jopa kilpailemaan Rembrandtin kanssa. Maalauksessa tunnettu kirurgi Samuel Gross johtaa miespotilaan reiden leikkausta, jota opiskelijat seuraavat taustalla. Erona Rembrandtin maalaukseen on, että kyseessä ei ole ruumiinavaus. Dramaattinen valonkäyttö tehostaa myös Eakinsin maalausta. == Lähteet == ==Teoksia== Tiedosto:Max Schmitt in a Single Scull.jpg|Max Schmitt in a Single Scull, 1871. Tiedosto:Thomas Eakins, The Agnew Clinic 1889.jpg|The Agnew Clinic, 1889 Tiedosto:William rush carving his allegorical figur of schuylkill river thomas eakins.jpeg|William Rush carving his allegorical figure of Schuylkill River, 1877 ==Aiheesta muualla== *Eakinsille omistettu sivusto *Thomas Eakins Wikiquotessa *Kuvia Eakinsin teoksista *Thomas Eakins -näyttely, Metropolitan Museum of Art *Thomas Eakinsin kirjeitä, Smithsonian Archives of American Art Luokka:Yhdysvaltalaiset taidemaalarit Luokka:Vuonna 1844 syntyneet Luokka:Vuonna 1916 kuolleet
Sielujen järvi

Sielujen järvi on Darren Shanin kirjoittaman Darren Shanin tarina -kirjasarjan kymmenes osa. Se on myös sarjan kolmanneksi viimeinen osa. Englanninkielinen alkuteos julkaistiin vuonna 2003 ja suomennos vuonna 2010. Sen suomensi Kaijamari Sivill ja kustansi Tammi. Kirja seuraa edelleen sarjan muista osista tutun Darren Shanin tarinaa. Kirjassa esitellään uusi henkilö nimeltään Spits Abrams. == Juoni == Sielujen järvi jatkaa Darren Shanin tarinaa suoraan Taistelu aamunkoitteessa-kirjan jälkeen. Darren on yksin ja useimmat hänen kumppaneistaan ovat kuolleita. Darren päätyy ystävänsä Harkatin kanssa toiseen, tummanpuhuvaan maailmaan. Toisessa maailmassa Darren ja Harkat joutuvat suorittamaan erilaisia tehtäviä. Tehtäviä suorittaessaan he tapaavat Evannan ja Spits Abramsin, hieman omituisen erakon. Lopulta he päätyvät Sielujen järvelle, jossa heille paljastuu totuus toisesta maailmasta, sekä Harkatin oikea henkilöllisyys. == Lähteet == Luokka:Vuoden 2003 kirjat Luokka:Darren Shanin tarina
Bagna cauda

Bagna cauda on italialainen lämmin dippikastike. Se tarjoillaan ja syödään fonduen tapaan. Sen valmistukseen käytetään valkosipulia, anjovista, oliiviöljyä ja voita, joillakin seuduilla kermaa. Aikoinaan on käytetty myös pähkinäöljyä.Paolo Massobrio, ‘Il rito della Bagnacauda’, a+, December 2004. (Archive.org) Siihen kastetaan erilaisia kasvissuikaleita. Se on yleinen syksyn ja talven ruokalaji. Yhdysvaltalaisen televisiosarjan Babylon 5:n jaksossa "A Distant Star" turvapäällikkö Michael Garibaldi yritti ja lopulta onnistuikin salakuljettamaan lääkärin kiellosta piittaamatta bagna caudan ainekset avaruusasemalle.Funtrivia viitattu 22.3.2012 ==Lähteet== Luokka:Italialainen keittiö
András Katona

András Katona (s. 20. helmikuuta 1938 Budapest) on unkarilainen entinen vesipalloilija. Hän kilpaili vuoden 1960 kesäolympialaisissa Roomassa ja kuului siellä pronssia saaneeseen joukkueeseen.András Katona Biography and Olympic Results | Olympics at Sports-Reference.com == Lähteet == Luokka:Unkarilaiset vesipalloilijat Luokka:Unkarilaiset olympiamitalistit Luokka:Vuonna 1938 syntyneet Luokka:Elävät henkilöt
János Konrád

János Konrád (27. elokuuta 1941 Budapest – 26. marraskuuta 2014) oli unkarilainen vesipalloilija ja uimari. Hän kuului kesäolympialaisissa 1960 Roomassa pronssia vesipallossa saaneeseen joukkueeseen ja osallistui siellä lisäksi 100 metrin selkäuintiin.János Konrád Biography and Olympic Results | Olympics at Sports-Reference.com Vesipallossa Konrád lisäksi joukkueineen voitti kultaa kesäolympialaisissa 1964 Tokiossa ja sai pronssia kesäolympialaisissa 1968 Méxicossa. == Lähteet == Luokka:Unkarilaiset vesipalloilijat Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1941 syntyneet Luokka:Vuonna 2014 kuolleet
Giancarlo Bergamini

Giancarlo Bergamini (2. elokuuta 1926 Milano – 4. helmikuuta 2020 Lanzo d’Intelvi) oli italialainen miekkailija, olympiavoittaja ja maailmanmestari. Bergamini voitti floretilla Melbournessa 1956 olympiakultaa joukkuekilpailussa ja hopeaa yksilökilpailussa. Aiemmin Helsingin kesäolympialaisissa 1952 hän oli saavuttanut floretilla hopeaa joukkuekilpailussa ja sijoittunut yksilökilpailussa kahdeksanneksi. MM-kilpailuissa Bergamini saavutti kolme mitalia kutakin väriä. Hänestä tuli floretilla maailmanmestari yksilökilpailussa vuonna 1958 sekä joukkuekilpailussa vuosina 1954 ja 1955.Olympics at Sports-Reference.com Bergamini kuoli 93-vuotiaana 4. helmikuuta 2020.https://www.laprovinciadicomo.it/stories/Cronaca/lanzo- intelvi-lultima-stoccata-del-mito-giancarlo-bergamini_1340001_11/ == Lähteet == * Giancarlo Bergamini Bio, Stats, and Results Olympics at Sports- Reference.com === Viitteet === == Aiheesta muualla == * Luokka:Italialaiset miekkailijat Luokka:Italialaiset olympiavoittajat Luokka:Vuonna 1926 syntyneet Luokka:Vuonna 2020 kuolleet
Francesc Soulié

François Jacques "Francesc" Soulié (s. 22. maaliskuuta 1978 Carcassonne, Ranska) on andorralainen hiihtäjä. Soulié oli vuoden 2006 olympialaisissa 15 kilometrin matkalla 71. ja keskeytti sekä 50 kilometrin että yhdistelmähiihtokilpailun. Hän osallistui neljälle matkalle vuoden 2007 MM- kisoissa, joissa hän sai parhaan sijoituksensa 50 kilometriltä, jolla hän oli 44. Soulié sijoittui parhaimmillaan 59:nneksi 30 kilometrin yhdistelmäkisassa MM-kisoissa 2009, 47:nneksi 50 kilometrillä Vancouverin olympialaisissa 2010 ja 65:nneksi 15 kilometrillä vuoden 2011 MM-kilpailuissa. Soulié kilpaili maailmancupissa vuosina 2004–2011. Ainoan maailmancupin pistesijansa hän saavutti oltuaan 24:s Changchunin 15 kilometrin vapaan hiihtotavan kilpailussa helmikuussa 2007. Lisäksi hän sijoittui muun muassa 35:nneksi Tour de Skillä kaudella 2010-2011. == Lähteet == Luokka:Andorralaiset maastohiihtäjät Luokka:Vuonna 1978 syntyneet Luokka:Elävät henkilöt
Giancarlo Guerrini

Giancarlo Guerrini (s. 29. joulukuuta 1939 Rooma) on italialainen entinen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi sekä kesäolympialaisissa 1964 Tokiossa että kesäolympialaisissa 1968 Méxicossa.Giancarlo Guerrini Biography and Olympic Results | Olympics at Sports-Reference.com == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1939 syntyneet Luokka:Elävät henkilöt
Guido Santin

Guido Santin (1. tammikuuta 1911 Cavallino-Treporti – 1. elokuuta 2008 Cavallino-Treporti) oli italialainen soutaja. Hän kilpaili kesäolympialaisissa 1936 Berliinissä ja sai siellä hopeaa perämiehellisessä kaksikossa.http://www.sports-reference.com/olympics/athletes/sa/guido- santin-1.html == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1911 syntyneet Luokka:Vuonna 2008 kuolleet
Demokratian muistomerkki

Demokratian muistomerkki () on monumentti Thaimaan pääkaupungissa Bangkokissa. Se pystytettiin vuosina 1939–40 vuoden 1932 vallankumouksen muistoksi. Monumentin pohja on pyöreä ja loivat portaat nousevat sen keskelle, jossa matalan kolmimetrisen tornin päällä on veistos, joka esittää Thaimaan perustuslain sisältävää laatikkoa kahden uhrimaljan päällä. Sen suunnitteli M. L. Pum Malakul (toisen lähteen mukaan Mew Aphaiwong) ja toteutti Sitthidech Saenghirun. Tornin ympärillä on neljä "siipeä" suojelemassa perustuslakia. Ne suunnitteli Italiasta maahan muuttanut Corrado Feroci (joka muutti myöhemmin nimensä Silpa Bhirasiksi). Teokseen liittyy paljon symboliikkaa. Pohjan halkaisija samaten kuin siipien korkeus on 24 metriä, mikä viittaa vallankumouksen päivämäärään 20. kesäkuuta. Tornin korkeus (kolme metriä) edustaa kuukautta – kesäkuu oli tuolloin paikallisen kalenterin kolmas kuukausi. Alun perin teoksen ympärillä oli vielä 75 tykkiä edustamassa vallankumouksen vuotta, joka buddhalaisen ajanlaskun mukaan oli 2475. ==Lähteet== Luokka:Muistomerkit Luokka:Bangkokin rakennukset ja rakennelmat
Rosario Parmegiani

Rosario Parmegiani (12. maaliskuuta 1937 Napoli – 13. kesäkuuta 2019Addio a Rosario Parmegiani, oro olimpico a Roma '60 ) oli italialainen vesipalloilija. Hän voitti joukkueineen kultaa kesäolympialaisissa 1960 Roomassa ja kuului lisäksi neljänneksi sijoittuneeseen joukkueeseen kesäolympialaisissa 1964 Tokiossa.Rosario Parmegiani Biography and Olympic Results | Olympics at Sports-Reference.com == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1937 syntyneet Luokka:Vuonna 2019 kuolleet
Brunello Spinelli

Brunello Spinelli (26. toukokuuta 1939 Firenze – 6. helmikuuta 2018 Firenze) oli italialainen vesipalloilija ja olympiavoittaja. Spinelli kilpaili Rooman kesäolympialaisissa 1960 kuuluen Italian kultaa voittaneeseen joukkueeseen.Brunello Spinelli Bio, Stats, and Results | Olympics at Sports-Reference.com Spinelli joutui liikenneonnettomuuteen ja kuoli 78-vuotiaana 6. helmikuuta 2018.https://www.federnuoto.it/news-in-primo-piano/item/39992-fin-in-lutto-per-la-scomparsa-di-spinelli.html == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1939 syntyneet Luokka:Vuonna 2018 kuolleet Luokka:Liikenneonnettomuudessa kuolleet
Luigi Mannelli

Luigi Mannelli (21. helmikuuta 1939 Napoli – 14. maaliskuuta 2017) oli italialainen vesipalloilija ja olympiavoittaja. Mannelli kuului Italian olympiakultaa voittaneeseen joukkueeseen Roomassa 1960. Aiemmin hän sijoittui joukkueineen olympiatasolla neljänneksi Melbournessa 1956.Luigi Mannelli Biography and Olympic Results | Olympics at Sports-Reference.com Mannelli kuoli 78-vuotiaana 14. maaliskuuta 2017.http://sport.sky.it/altri-sport/nuoto/2017/03/15/pallanuoto-morto-luigi-mannelli-oro-a-roma-1960.html == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1939 syntyneet Luokka:Vuonna 2017 kuolleet
Danio Bardi

Danio Bardi (23. toukokuuta 1937 Scandicci – 9. heinäkuuta 1991 Firenze) oli italialainen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi kesäolympialaisissa 1964 Tokiossa.Danio Bardi Biography and Olympic Results | Olympics at Sports-Reference.com == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1937 syntyneet Luokka:Vuonna 1991 kuolleet
Jenny Holzer

Jenny Holzer (s. 1950) on yhdysvaltalainen videotaiteilija ja käsitetaiteilija. Holzerin teokset ovat feministisiä ja poliittisia, myös kulutuskriittisiä. Menetelmänä ovat usein julisteet, valotaulut, liikkuva kuva ja mainokset. Holzer tunnetaan parhaiten mainostauluissa olleista teoksistaan ja eri rakennuksiin tehdyistä projektioista ja led-valoista. Sanat ovat yleensä keskeisessä asemassa. Holzerin ensimmäisiä julkisiä teoksia oli Truismit 1977–1979. Ne olivat anonyymejä aforismeja ja statementtejä, joita Holzer liisteröi eri puolille Manhattania.Tate online: Jenny Holzer == Lähteet == Tiedosto:ForSAAM.jpg| Tiedosto:Holzer forthecity Bobst.jpg| Tiedosto:Livingsign.jpg| Tiedosto:Massmocajelinek.jpg| ==Aiheesta muualla== *Cheim & Read galleria, New York Luokka:Yhdysvaltalaiset taiteilijat Luokka:Käsitetaiteilijat Luokka:Videotaiteilijat
Oszkár Csuvik

Oszkár Csuvik (28. maaliskuuta 1925 Budapest – 13. lokakuuta 2008 Sydney) oli unkarilainen vesipalloilija. Hän kilpaili kesäolympialaisissa 1948 Lontoossa ja kuului siellä hopeaa saaneeseen joukkueeseen.Oszkár Csuvik Biography and Olympic Results | Olympics at Sports-Reference.com == Lähteet == Luokka:Unkarilaiset vesipalloilijat Luokka:Unkarilaiset olympiamitalistit Luokka:Vuonna 1925 syntyneet Luokka:Vuonna 2008 kuolleet
Koskelan rata

Koskelan rata oli Helsingissä sijainnut kapearaiteinen rautatie, joka rakennettiin vuonna 1905. Se kulki noin kilometrin matkan nykyisen Käpyläntien linjausta sen vieressä Oulunkylän asemalta nykyisen Käpyläntien ja Oulunkyläntien yhdistävän liikenneympyrän paikkeille. Rata rakennettiin Koskelan sairaalan (silloisen Helsingin kaupungin kunnalliskodin ja työlaitoksen) rakennustyömaalle. Rataa ei kuitenkaan purettu rakennustöiden päätyttyä, vaan sillä kuljetettiin hevosvetoisesti muun muassa hiiltä, polttopuuta ja puutavaraa. Myöhemmin radalla kuljetettiin myös vainajia takaisinpäin Oulunkylän asemalle, jossa ruumiit siirrettiin Malmin hautausmaalle kulkeneisiin juniin. Koskelan radalta rakennettiin myös pistoraide nykyiselle Pohjolanaukiolle, kun Puu-Käpylää alettiin rakentaa vuonna 1920, koska alueelle ei tuolloin ollut vielä tieyhteyttä Helsingistä. Koskelan rata ja sen pistoraide purettiin muutamaa vuotta myöhemmin teiden ja Käpylän raitiotien valmistuttua. == Katso myös == * Malmin hautausmaan rautatie == Lähteet == * Kaupunginosat.net Oulunkylä (viitattu 22.3.2012) * Vaunut.org karttakuva Koskelan radasta vuodelta 1933 (viitattu 22.3.2012) * Koskela 100 vuotta 1912-2012 (viitattu 22.3.2012) === Viitteet === Luokka:Suomen kapearaiteiset rautatiet Luokka:Helsingin liikenne Luokka:Koskela Luokka:Helsingin entiset rakennukset ja rakennelmat Luokka:Suomen entiset rautatiet
Lamont Turner

Lamont Turner (s. 1980 tai 6. marraskuuta 1976http://www.basket.fi/sarjat/pelaajat/pelaaja/?player_id=3209&season;_id=46) on yhdysvaltalainen koripalloilija. Turner on Missouri Western State Universityn kasvatti. Hän on pelannut Suomen pääsarjassa ja Yhdysvaltain pienissä ammattilaissarjoissa. Turner pelasi yliopistokoripalloa NCAA:n II- divisioonassa Missouri Western State Universityn joukkueessa. Hän pelasi tämän jälkeen yhdysvaltalaisissa ammattilaissarjoissa ennen siirtymistään suomalaiseen Pyrbasketiin elokuussa 2004.http://www.basket.fi/uutiset/kaikki_uutiset/?x122462=62924 Pyrbasketissa Turner pelasi kaudella 2004–2005 35 ottelussa 23,9 pisteen ottelukohtaisella keskiarvolla, joka oli kauden toiseksi korkein Tim Kisnerin jälkeen. Turner saavutti IS-tähtikisassa 42 tähteä ollen Pasi Riihelän kanssa kauden päätteeksi neljäs. Pyrbasket sijoittui runkosarjassa kymmenenneksi eikä selviytynyt pudotuspeleihin. Suomen pääsarjan ottelukohtaisen piste- ennätyksensä, 45 pistettä, Turner teki KTP:tä vastaan 7. marraskuuta 2004.http://www.mtv3.fi/urheilu/muutlajit/uutiset.shtml/2004/11/327715/kouvojen- nousu-jatkuu Suomen-kautensa jälkeen hän palasi Yhdysvaltoihin. == Lähteet == * Profiili Suomen Koripalloliiton sivustolla * Lamont Turner basketball profile usbasket.com === Viitteet === Luokka:Yhdysvaltalaiset koripalloilijat Luokka:Vuonna 1976 syntyneet Luokka:Elävät henkilöt
Uta Poreceanu

Uta Poreceanu (o.s. Schlandt, myöh. Ionescu, 13. marraskuuta 1936 Brașov – 27. tammikuuta 2018 Baden-Baden, Saksa) oli romanialainen telinevoimistelija ja olympiamitalisti. Poreceanu voitti joukkuekilpailussa olympiapronssia Roomassa 1960, missä hän myös sijoittui ottelussa 27:nneksi ja telineillä tätä huonommin. Poreceanu työskenteli liikunnanopettajana ja muutti myöhemmin asumaan Saksaan. Hän kuoli Baden-Badenissa 81-vuotiaana 27. tammikuuta 2018.https://www.siebenbuerger.de/zeitung/artikel/verschiedenes/18728-kronstaedter- sportlerin-gestorben.htmlOlympediaRomanian olympiakomitea == Lähteet == * * Profiili Romanian olympiakomitea === Viitteet === Luokka:Romanialaiset telinevoimistelijat Luokka:Romanialaiset olympiamitalistit Luokka:Vuonna 1936 syntyneet Luokka:Vuonna 2018 kuolleet
Pedro Quartucci

Pedro Vicente Ernesto Quartucci (30. heinäkuuta 1905 Buenos Aires, Argentiina – 20. huhtikuuta 1983 Buenos Aires, Argentiina) oli argentiinalainen nyrkkeilijä. Hän sai kesäolympialaisissa 1924 Pariisissa pronssia höyhensarjassa. Quartuccin ammattilaisura päättyi vuoteen 1928. Hänestä tuli myös tunnettu näyttelijä, joka esiintyi yli 60 elokuvassa. Quartucci kuoli sydänkohtaukseen huhtikuussa 1983 ollessaan 77-vuotias. == Lähteet == == Aiheesta muualla == * * * Luokka:Argentiinalaiset nyrkkeilijät Luokka:Argentiinalaiset näyttelijät Luokka:Argentiinalaiset olympiamitalistit Luokka:Vuonna 1905 syntyneet Luokka:Vuonna 1983 kuolleet
Héctor Méndez

Héctor Eugene Méndez (1. elokuuta 1897 – 13. joulukuuta 1977 Buenos Aires, Argentiina) oli argentiinalainen nyrkkeilijä. Hän kilpaili vuoden 1924 kesäolympialaisissa Pariisissa ja sai siellä hopeaa välisarjassa. Méndez osallistui myös vuoden 1928 kesäolympialaisiin ja toimi niissä Argentiinan lipunkantajana. == Lähteet == == Aiheesta muualla == * Luokka:Argentiinalaiset nyrkkeilijät Luokka:Argentiinalaiset olympiamitalistit Luokka:Vuonna 1897 syntyneet Luokka:Vuonna 1977 kuolleet
Lynn Washington

Lynn Washington (s. 3. huhtikuuta 1978) on yhdysvaltalainen koripalloilija. Washington on Indianan yliopiston kasvatti. Hän edustaa kaudella 2011–12 japanilaista Osaka Evessaa. Washington on pelannut myös Suomen pääsarjassa. Washington pelasi kaksi kautta yliopistokoripalloa Indianan yliopiston joukkueessa vuosina 1998–2000.http://statsheet.com/mcb/players/player/indiana/lynn-washington Tämän jälkeen hän siirtyi Japaniin, jossa pelasi kolme kautta Niigata Albirexissa. Syksyllä 2003 Washington siirtyi suomalaiseen Pyrbasketiin,http://www.basket.fi/uutiset/kaikki_uutiset/?x122462=53866 jossa hän kaudella 2003–2004 oli 24,2 pisteen ottelukohtaisella keskiarvolla sarjan toiseksi paras korintekijä Glenn Stokesin jälkeen.http://www.basket.fi/uutiset/kaikki_uutiset/?x122462=58796 Pudotuspeleihin Pyrbasket ei selvinnyt. Seuraavalla kaudella Washington edusti Espoon Honkaa,http://www.basket.fi/uutiset/kaikki_uutiset/?x122462=64793 joka selviytyi viimeisenä joukkueena pudotuspeleihin, mutta hävisi ensimmäisen ottelusarjansa LrNMKY:lle voitoin 0–3. Kahden Suomessa vietetyn kauden jälkeen Washington palasi Japaniin, tällä kertaa Osaka Evessan joukkueeseen. Tuolloin vasta perustetussa pääsarjassa, bj leaguessa, kilpaillut Evessa voitti sarjan kolme ensimmäistä mestaruutta, ja Washington valittiin sarjan MVP:ksi vuosina 2006 ja 2008 sekä sarjan tähdistöön vuosina 2007 ja 2009. Vuonna 2006 Washingtonilla oli vaimo ja kolme lasta.http://www.japantimes.co.jp/text/sk20061104a2.html Vuonna 2012 Washington ja tämän vaimo pidätettiin Japanissa huumeiden maahantuonnista epäiltynä.http://www.iltasanomat.fi/koripallo/suomessa-loistanut- jenkkipelaaja-pidatettiin-tiistaina-japanissa/art-1288455081316.html == Saavutukset == === Henkilökohtaiset saavutukset === * Japanin pääsarjan MVP 2006 ja 2008 * Japanin pääsarjan tähdistöjoukkueessa 2007 ja 2009 * Suomen pääsarjan toiseksi paras korintekijä kaudella 2003–2004 === Joukkuesaavutukset === * Japanin mestaruus 2006, 2007 ja 2008 == Lähteet == * Profiili Suomen Koripalloliiton sivustolla * Lynn Washington basketball profile asia- basket.com === Viitteet === Luokka:Yhdysvaltalaiset koripalloilijat Luokka:Vuonna 1978 syntyneet Luokka:Elävät henkilöt